Američke investitore zanimaju ulaganja u biotehnologiju, informatičku i farmaceutsku industriju u Hrvatskoj
Danica Ramljak: To su tehnologije za kojima teži cijeli svijet, da ih razvije što više. I Hrvatska tu ima potencijala, a na ovu konfere
U Splitu je u tijeku četverodnevna prva konferencija o mogućnostima poboljšanja znanstvene i gospodarske suradnje između SAD-a i Hrvatske i povećanja američkih ulaganja u biotehnologiju, informatičku i farmaceutsku industriju u Hrvatskoj. Konferencija koja je počela 1. listopada a završava 4. listopada održava se pod pokroviteljstvom Ministarstva znanosti, obrazovanja i sporta, a okupila je oko 150 znanstvenika i gospodarstvenika, od kojih 30 predavača iz SAD-a i Hrvatske. Na konferenciji sudjeluju istaknuti znanstvenici, profesori, dekani, rektori i gospodarstvenici iz SAD-a i RH, među ostalim, David Wetherell, Gray F. Handly, Lee J. Helman i Steven Pavletić. S jednom od organizatorica konferencije, hrvatskom znanstvenicom u SAD Danicom Ramljak, direktoricom tvrtke Medora Global Consultants u Virginiji, razgovarao je naš splitski suradnik Goran Vežić. : Što pokazuje ovaj skup, koji su potencijali gospodarske i znanstvene suradnje izmedju Hrvatske i Sjedinjenih Država. : Prije svega, htjela bi reći da je ovo prva konferencija ovakve vrste u zadnjih 15 godina, nešto više, otkako je Hrvatska proglasila nezavisnost i postala slobodna država, da smo baš strateški razmišljali kako pogurati sektore koji bi bili atraktivni investitorima ne samo iz Amerike, nego i iz europskih zemalja. Ja sam na ovu konferenciju pozvala i veleposlanike svih drugih zemalja. Ali, zašto sam izabrala Ameriku? Izabrala sam Ameriku prije svega jer je jako dobro poznajem, to je zemlja u kojoj sam državljanka i već 20 godina živim, i zapravo poznavajući američke prilike a i situaciju u Hrvatskoj koju snimam u zadnjih godinu, godinu i pol dana, kako često dolazim u Hrvatsku, vidjela sam da ima dosta potencijala, ali i velikih problema koje Hrvatska mora riješiti da bi bila atraktivna američkim ulagačima u ovim područjima visoke tehnologije. Pazite, biotehnologija, farmaceutska industrija, i takozvana informacijsko-komunikacijska tehnologija, to su danas tehnologije za kojima zapravo i teži cijeli svijet, da ih razvije što više. I, Hrvatska tu ima potencijala, a na ovu konferenciju sam pozvala po prvi puta i ozbiljne američke investitore i neki od njih su u mogućnosti investirati poprilično. : Što im je najzanimljivije? : Za neke od njih koji su ovdje, zanimljivo im je investirati u otvaranje malih biotehnoloskih tvtki. Kad kažem malih, imate ih -recimo do 50 su male, do 150 su srednje, a do 500 su recimo velike kompanije. To su kompanije koje danas u Americi a i na svjetskom tržištu općenito, ali u Americi konkretno, preko 60 posto ljekova na tržištu koje je FDA odobrio su proizvod takvih malih tvrtki, a ne velike farmaceutske industrije. Hrvatska ima veliku farmaceutsku industriju. Imamo američku tvrtku Barr, koja je napravila akviziciju Plive u Zagrebu, ali nema malih biotehnoloških tvrtki, svega možda jednu ili dvije, i tu smo na početku. Ja smatram da američke kolege koje su tu došle i investitori njihovi, i naravno uz pomoć američkog veleposlanstva u Zagrebu, i američke gospodarske komore a s druge strane i hrvatske komore, i našeg veleposlanstva u Washingtonu, možemo učiniti jako puno u ovom trenutku ako pametnu strategiju napravimo u suradnji sa tijelima hrvatske vlade i naravno američke. Možemo razviti jednu klimu i strategiju koja bi morala iznjedriti, ja se nadam dobre investicije sa američke strane u Hrvatskoj. : Eto sa američke strane postoji interes, a šta je sa domaćim, hrvatskim snagama, sa domaćim ulagačima i znanstvenicima, pokazuju li oni interes? : Ovo je prva konferencija, i moram priznati organizirala sam je neposredno nakon godišnjih odmora. Mi smo pozvali sve tvrtke, sve dekane, sve pro rektore, sve rektore, i moram priznati da postoji veliki interes hrvatske vlade. Evo splitsko-dalmatinski župan Ante Sanader je obišao nekoliko lokacija sa nekoliko investitora koji su došli na ovu konferenciju i ja se toplo nadam da će nešto rezultirati iz toga. Ali, imam i dosta kritike što se tiče, recimo, hrvatskih sveučilista, tu iz Splita. Mi smo tu doveli ljude iz Amerike, i iz dalekog dijela svijeta, neki od njih su došli iz Indije, došli su ljudi iz Zagreba, Osijeka, Rijeke, sa nekoliko sveučilista, vrlo prominentnih. Iz Splita, osim što je došao pro rektor FEZB-a, nitko živ više nije došao! To je recimo začuđujuće!! : Iznenadjujuće! Imate li tumačenje za to.. : Ne, nemam. Dobili su svi pozive. Vjerujem da jedan dio kolega sa splitskog sveučilišta ne prepoznaje značenje ovakve jedne konferencije. Došlo je nekoliko splitskih tvrtki, recimo tvrtka Gideon, neke male ICT tvrtke. Naravno, biotehnološke tvrtke, ili farmaceutske nemogu doći kad ih nema u Splitu, ali je zanimljivo da sa splitskog sveučilista, koje bi se trebalo razvijati, nema nikoga. : Biotehnoloških i farmaceutskih tvrtki nema u Splitu, ali možemo li ih očekivati poslje ovakvih inicijativa. : Apsolutno. Ja mislim, da se ponovno vratim na nedolazak, sa dužnim štovanjem kolege sa FEZB-a, kolege dodekana, da ga nebi zaboravili, bio je svijetla točka. Možemo, ali ja bih poručila jednu stvar – splitsko sveučilište je vrlo bitan partner u ovom svemu, jer radna snaga će se educirati na splitskom sveučilištu, jer neće ove tvtke dolaziti i zapošljavati nekog iz Osijeka. Jer logično bi bilo da dodju ljudi koji su educirani ovdje, a to su visoke tehnologije, od tih srednjih, malih radnih mjesta, važno je da dobijete i kvalitetne stručnjake. Ako vodstvo Splitskog sveučilišta ne shvaća da je ovo bila prilika da se prikažu, onda je to malo razočaravajuće. : Dobro, ovo je prvi susret, valjda će na drugome biti bolje. : A ja se toplo nadam. Ja sam inače optimist u životu.